CELEX: 32009R0403
Language: hr
Date: 2009-05-14 00:00:00
Title: Uredba Komisije (EZ) br. 403/2009 od 14. svibnja 2009. o odobrenju pripravka L-valina kao dodatka hrani za životinje  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               51
            
         32009R0403
   
               L 120/3
            
            
               SLUŽBENI LIST EUROPSKE UNIJE
            
            
               14.05.2009.
            
         
      UREDBA KOMISIJE (EZ) br. 403/2009
   od 14. svibnja 2009.
   o odobrenju pripravka L-valina kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja te osnova i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Tom su zahtjevu priloženi podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na novo odobrenje aminokiseline L-valina, čistoće najmanje 98 %, dobivene od Escherichia coli (K-12 AG314) FERM ABP-10640, kao dodatka hrani za životinje za sve vrste, svrstanog u skupinu dodataka hrani za životinje „nutritivni dodaci”.
            
         
               (4)
            
            
               Iz mišljenja Europske agencije za sigurnost hrane (Agencija) od 30. siječnja 2008. (2) i 18. studenoga 2008. (3) proizlazi da aminokiselina L-valin, čistoće najmanje 98 % nema nepovoljan učinak na zdravlje životinja, zdravlje ljudi ili okoliš te se smatra izvorom dostupnog valina za sve vrste. Agencija ne smatra da postoji potreba za posebnim zahtjevima za monitoring nakon stavljanja u promet. Tim je mišljenjem također potvrđeno izvješće o metodi analize dodatka hrani za životinje u hrani za životinje, koje je izradio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena tog pripravka pokazuje da su zadovoljeni uvjeti za odobrenje iz članka 5. Uredbe (EZ) br. 1831/2003. Sukladno tomu trebalo bi odobriti korištenje tog pripravka kako je definiran u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada skupini dodataka hrani za životinje „Nutritivni dodaci” i funkcionalnoj grupi „Aminokiseline, njihove soli i analozi” odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. svibnja 2009.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29.
   
      (2)  The EFSA Journal (2008.) 695, str. 1.-21.
   
      (3)  The EFSA Journal (2008.) 872, str. 1.-6.
   PRILOG
   
               Identifikacijski broj dodatka hrani za životinje
            
            
               Ime nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               mg/kg potpune krmne smjese sa sadržajem vlage od 12 %
            
         
               
                  Skupina nutritivnih dodataka. Funkcionalna grupa: aminokiseline, njihove soli i analozi
               
            
         
               3c3.7.1
            
            
               -
            
            
               L-valin
            
            
               Sastav dodatka hrani za životinje:
               L-valin čistoće najmanje 98 % (suhe tvari), dobiven od Escherichia coli (K-12 AG314) FERM ABP-10640
               Karakterizacija aktivne tvari:
               L-valin (C5H11NO2)
               Analitička metoda:
               Metoda Zajednice za određivanje aminokiselina (Uredba Komisije (EZ) br. 152/2009 (1))
            
            
               Sve vrste
            
            
               -
            
            
               -
            
            
               -
            
            
               Navesti sadržaj vlage.
            
            
               3. lipnja 2019.
            
         
      (1)  SL L 54, 26.2.2009., str. 1.